หุ้นสหรัฐฯปิดในแดนลบ
ดัชนีหุ้นดาวโจนส์ปิดที่ 13,038.04 จุด ลดลง 168.55 จุด ด้านแนสแดค  ปิดที่ 2,956.34 จุด ลดลง 67.96 จุด
5 พ.ค. 2555

ดัชนีหุ้นดาวโจนส์ปิดที่ 13,038.04 จุด ลดลง 168.55 จุด ด้านแนสแดค  ปิดที่ 2,956.34 จุด ลดลง 67.96 จุด ข้อมูลภาคแรงงานที่น่าผิดหวังของสหรัฐฯ ฉุดให้ตลาดหุ้นสหรัฐฯวานนี้ ปิดลบแรงพอสมควร โดยเฉพาะหุ้นให้กลุ่มบริษัเทคโนโลยียักษ์ใหญ่ ด้วยความกังวลต่อภาวะการใช้จ่ายผู้บริโภค
ดัชนีหุ้นดาวโจนส์ ลดลง 168.55 จุด (1.28 เปอร์เซ็นต์) ปิดที่ 13,038.04 จุด แนสแดค ลดลง 67.96 จุด (2.25 เปอร์เซ็นต์) ปิดที่ 2,956.34 จุด ส่วน เอสแอนด์พี ลดลง 22.49 จุด (1.62 เปอร์เซ็นต์) ปิดที่ 1,369.08 จุด 
ขณะที่ราคาน้ำมันนิวยอร์กร่วงหนักกว่า 4 ดอลลาร์ เมื่อวันศุกร์(4) จากข้อมูลภาคแรงงานที่น่าผิดหวังของสหรัฐฯ ส่งสัญญาณว่าเศรษฐกิจชาติมหาอำนาจแห่งนี้เติบโตเฉื่อยชายิ่งกว่าเดิม
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 4.05 ดอลลาร์ ปิดที่ 98.49 ดอลลาร์ต่อบาร์เรล ต่ำที่สุดนับตั้งแต่วันที่ 6 กุมภาพันธ์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.90 ดอลลาร์ ปิดที่ 113.18 ดอลลาร์ ต่ำสุดนับตั้งแต่วันที่ 2 กุมภาพันธ์